b'\n_START_ARTICLE_\nProvinca San Pedro de Macor\xc3\xads\n_START_SECTION_\nGospodarstvo\n_START_PARAGRAPH_\nV provinci se nahaja ve\xc4\x8d t. i. Ingenios azucareros (tovarn sladkorja, dobesedno sladkornih motorjev), ki predelajo velike koli\xc4\x8dine sladkornega trsa, ki ga tukaj pridelajo na velikih planta\xc5\xbeah. Industrija sladkorja je provinci omogo\xc4\x8dila, da zgradi dve od treh najve\xc4\x8djih tovarn ruma v dr\xc5\xbeavi. Govedo je prav tako velikega gospodarskega pomena, kar je nekak\xc5\xa1en trend med vzhodnimi provincami dr\xc5\xbeave, ki se nahaja ob ali v Llanuri Oriental (Vzhodni planini). V San Pedru se nahaja ve\xc4\x8dje \xc5\xa1tevila hotelov in turisti\xc4\x8dnih zanimivosti, od cenej\xc5\xa1ih penzionov do presti\xc5\xbenih golf klubov.\n_START_SECTION_\n\xc5\xa0port\n_START_PARAGRAPH_\nProvinca u\xc5\xbeiva ugled prestolnice baseballa Dominikanske republike - iz nje izhaja ve\xc4\x8dje \xc5\xa1tevilo poklicnih igralcev omenjenega \xc5\xa1porta. Ve\xc4\x8dina jih je izbranih na naboru ameri\xc5\xa1ke lige MLB, eden najopaznej\xc5\xa1ih med njimi pa je Sammy Sosa. Igralci iz mesta so pogosto precej revnega porekla in igranje baseballa izkoristijo za vir dohodka za svoje dru\xc5\xbeine. Ve\xc4\x8dina jih je zelo dejavnih filantropistov.'